30.		Pracovná zmluva na kratší pracovný čas
			(§ 49 ZP)
Zamestnávateľ:	ABC, s.r.o., Ružová ul. č. 10, 010 01 Žilina, IČO: 12345678, 
		zastúpená Ing. Vladimírom Milučkým
Zamestnanec:	Jana Hladká, číslo OP 123456 SN narodená: 11. 3. 1982, r. č. 820311/2847, 
		bytom Stodolova ul. č. 2, 000 01 Žilina
uzatvárajú túto
pracovnú zmluvu na kratší pracovný čas
1.	Zamestnanec bude vykonávať prácu: asistentka.
2.	Miesto výkonu práce: Žilina.
3.	Deň nástupu do práce: 1. 10. 2022.
4.	Doba trvania pracovného pomeru: pracovný pomer sa uzatvára na dobu neurčitú.
5.	Zamestnávateľ so zamestnancom sa dohodli na skúšobnej dobe: 3 mesiacov. 
6.	Za vykonanú prácu patrí zamestnancovi mzda v zmysle „Zásad odmeňovania zamestnancov“, ktoré sú dohodnuté v kolektívnej zmluve. 
7.	Mzda je splatná mesiac dozadu v 10. deň nasledujúceho kalendárneho mesiaca. 
8.	Zamestnanec so zamestnávateľom sa dohodli na poukázaní mzdy za kalendárny mesiac v termíne vyúčtovania na účet zamestnanca. 
9.	Po splnení zákonom stanovených podmienok má zamestnanec nárok na 5 týždňov dovolenky, ktorú si bude čerpať podľa § 101 a nasl. ZP. 
10.	Pracovný čas zamestnanca v rozsahu 20 hodín týždenne je stanovený nasledovne: 
pondelok – 8 hodín, streda – 8 hodín, piatok – 4 hodiny.
11.	Zamestnanec bol pred podpisom pracovnej zmluvy oboznámený s pracovnoprávnymi predpismi a predpismi BOZP. 
12.	Odo dňa vzniku pracovného pomeru je zamestnávateľ povinný zamestnancovi prideľovať prácu podľa pracovnej zmluvy, platiť dohodnutú mzdu a vytvárať mu vhodné pracovné podmienky. 
13.	Zamestnanec je povinný podľa pokynov zamestnávateľa vykonávať osobne práce dohodnuté v pracovnej zmluve v určenom pracovnom čase a dodržiavať pracovnú disciplínu. 
14.	Práva a povinnosti účastníkov tejto zmluvy sa riadia ustanoveniami zákona č. 311/2001 Z. z. Zákonník práce a ostatnými pracovnoprávnymi predpismi. 
Žilina 31. 9. 2022
					zamestnanec	zamestnávateľ
Poznámka
Zamestnanec v pracovnom pomere na kratší pracovný čas sa nesmie zvýhodniť alebo obmedziť v porovnaní s porovnateľným zamestnancom. 
Zamestnávateľ je povinný informovať zamestnancov a zástupcov zamestnancov o možnostiach pracovných miest na kratší pracovný čas a na ustanovený týždenný pracovný čas. 
Špecifikom je delené pracovné miesto, t. j. pracovné miesto, na ktorom si zamestnanci v pracovnom pomere na kratší pracovný čas sami medzi sebou rozvrhnú pracovný čas a pracovnú náplň pripadajúcu na toto pracovné miesto. V danom prípade je zamestnávateľ povinný pred uzatvorením dohody o zaradení zamestnanca na delené pracovné miesto písomne oznámiť zamestnancovi pracovné podmienky vzťahujúce sa na delené pracovné miesto.